ট্রানসেনডিও দাঁড় করানোর শুরুতে কয়েক বছর ফ্রিল্যান্সিং করার সুফল পান আবু আশরাফ মাসনুন। আগের অনেক গ্রাহকের সঙ্গে তাঁর পেশাগত সম্পর্ক তৈরি হয়েছিল। নিজেই প্রতিষ্ঠানের কথা তাঁদের কাছে তুলে ধরেন মাসনুন। আউটসোর্সিং দিয়েই শুরু হয় ট্রানসেনডিওর কাজ। দেশের বাইরের ভোক্তা দিয়ে কাজ শুরু হলেও ধীরে ধীরে স্থানীয় বাজারের জন্যও সফটওয়্যার তৈরি শুরু করেন মাসনুন। প্রথম দিকে একা কাজ করলেও পরে সহকারী হিসেবে দুই একজন করে কর্মী নিয়োগ করা শুরু করেন তিনি। বর্তমানে কর্মী সংখ্যা দাঁড়িয়েছে পাঁচজনে।